Сыт и лъэныкъуэкIи щапхъэ
КъБКъУ-м щIэныгъэхэм щыхагъахъуэ и факультетым и декан, ЦIыхур псэукIэ узыншэм къыхуезыджэ «Стимул» щIыналъэ жылагъуэ зэгухьэныгъэм и советым и унафэщI КъуэщIысокъуэ Александр БетIал и къуэр къыщалъхуа илъэсри махуэри гузэвэгъуэшхуэ ди къэралым къыщылъыса зэманырщ – 1941 гъэм мэкъуауэгъуэм и 22-рщ.
Физиологием и зэфIэкIыр, геронтологием къихутар, психологием къигъэлъагъуэр и лъабжьэу, щIэныгъэр, медицинэр, биологиер, физкультурэмрэ спортымрэ и тегъэщIапIэу узыншагъэр зэребгъэфIэкIуэн Iэмалхэм нэсу хэзыщIыкI щIэныгъэлIщ КъуэщIысокъуэр, езым ищIэм щIэри жьыри хуегъасэ.
Александр теухуа псалъэ гуапэ, фIыщIэ, щытхъу куэд пхужыIэнущ. Ар цIыхубэм фIыуэ яцIыху, и бзэ IэфIымкIэ дэтхэнэри къыдихьэхыфу апхуэдэщ, гъащIэ дахэ икIи узыншэ епхьэкIынымкIэ езыр и дуней тетыкIэкIэ щапхъэщ.
Сыхуейт мы мазэм зи махуэ лъапIэр хиубыда си ныбжьэгъуфIым хъуэхъукIэ зыхуэзгъэзэну:
Илъэс блыщIыр тIу щIыгъужу
ЕкIурэ ещхьу къэбгъэщIащ,
Уузыншэу илъэс пщIейри, бгъущIри, щэри,
КъэбгъэщIэну сынохъуэхъу.
Укъалъагъур цIыхум фIыуэ,
ЦIыхугъэшхуэ уэ ббгъэдэлъщ,
Уи Iэдакъэм кIэ имыIэу
Псапэ куэди щIыбогъэкI.
Уэ цIыхубэр узыншагъэм
Къыхуебджащи, я фIэщ уохъу,
Тутынафи, аркъафи, нэгъуэщI узхэм иубыдауи
Бгъэхъужахэр уэ куэд мэхъу.
Хущхъуэ лъэпкъи къыхэмыхьэу,
Узу щыIэм уаполъэщ,
ЦIыхухэм щапхъэ уахуохъуфри,
Шэч хэмылъуи я фIэщ уохъу.
Сэ уэр папщIэ си гум илъыр,
ЖысIэ пэтми схуэмыух,
ФIыщIи щытхъуи зыхуэфащэм
Уэ уахуэдэщ, си къуэшышхуэ.
Хъунщ, мызэкIэ сыкъэувыIэм
НэхъыфI хуэдэу сэ къысщохъу,
СхужымыIэу къэна псори
Алыхь талэм къыпхупищэ!
Щомахуэ Мухьэмэд.
